42. ΑΠΟΦΑΣΙΣ ΥΠΟΥΡΓΟΥ ΔΗΜΟΣΙΩΝ ΕΡΓΩΝ Αριθ. Α. 88909 της 30 Σεπτ./9 Οκτ.  1965 (ΦΕΚ Β' 668) Περί του τρόπου κλπ. της δια δόσεων εξοφλήσεως οφειλών προς το ΤΣΜΕΔΕ και το ΤΠΕΔΕ, εκ μέρους των εμπιπτόντων εις τας ευεργετικάς διατάξεις των Ν.Δ. 4377/64 και 4378/64. (Διορθ. Ημαρτ. ΦΕΚ Β' 710/27 Οκτ. 1965). Έχοντες υπ' όψιν τας διατάξεις του άρθρ. 5 της υπ' αριθ. 165/27.9.1963 Πράξεως του Υπουργικού Συμβουλίου, κυρωθείσης δια του Ν.Δ. 4377/1964 "περί ειδικών μέτρων προστασίας των εξ Αιγύπτου Ελλήνων υπηκόων και ομογενών", ως και τας του άρθρ. 1 του Ν.Δ. 4378/1964 "περί ειδικών μέτρων προστασίας των εκ Τουρκίας Ελλήνων υπηκόων", αποφασίζομεν: Καθορίζομεν όπως τα εκ των, περί ων το άρθρ. 1 της υπ' αριθ. 165/1963 Πράξεως του Υπουργικού Συμβουλίου, κυρωθείσης δια του Ν.Δ. 4377/1964, η παρ. 4 του άρθρου δευτέρου του Νομοθ. τούτου Δ/τος και το άρθρ. 1 του Ν.Δ. 4378/1964, προσώπων δυνάμενα κατά Νόμον να ασφαλισθώσιν εις το παρ' ημών εποπτευόμενον Ταμείον Συντάξεων Μηχανικών και Εργοληπτών Δημοσίων Έργων, εξοφλήσωσι τας εξ αναγνωρίσεως προϋπηρεσίας οφειλάς των προς το εν λόγω Ταμείον ως κάτωθι: 1)Προκειμένου περί οφειλών, αίτινες δεν υπερβαίνουν εν τω συνόλω των τας 10.000 δραχμάς η εξόφλησις γενήσεται δια μηνιαίων δόσεων εξ 600 δραχμών τουλάχιστον εκάστης. 2)Προκειμένου περί οφειλών, αίτινες εν τω συνόλω των υπερβαίνουν μεν τας 10.000 δραχμάς ουχί όμως και τας 30.000 η εξόφλησις γενήσεται δια μηνιαίων δόσεων εκ 1.000 δραχμών τουλάχιστον εκάστης. 23.Γ.δ.40 Ταμείο Συντάξεων Μηχανικών και Εργοληπτών Ταμείο Συντάξεων Μηχανικών και Εργοληπτών 23.Γ.δ.41-43 3)Προκειμένου περί οφειλών αίτινες εν τω συνόλω των υπερβαίνουν τας 30.000 δραχμάς η εξόφλησις γενήσεται δια μηνιαίων δόσεων εκ 1.500 δραχμών τουλάχιστον εκάστης, ούσης δυνατής εν τη περιπτώσει ταύτη της, δι' εφ' άπαξ καταβολής, μειώσεως της οφειλής μέχρι του ποσού των 30.000 δραχμών επί τω σκοπώ της υπαγωγής του οφειλέτου εις την αμέσως προηγουμένην - υπ' αριθ. 2-κατηγορίαν. Η καταβολή των κατά τα ανωτέρω οφειλών άρξηται από του επομένου της εκδόσεως της οικείας δι' έκαστον των υποχρέων αποφάσεως του Διοικητικού Συμβουλίου του εν λόγω Ταμείου, μηνός. Καθυστερούμεναι δόσεις, εκ των περί ων η παρούσα οφειλών αίτινες θα καθορισθούν άνευ του συνυπολογισμού τόκων, θα επιβαρύνωνται, αφ' ης αύται θα καθίστανται ληξιπρόθεσμοι, δια του νομίμου τόκου υπερημερίας. Παραλλήλως θα καταβάλλωνται κανονικώς και αι τρέχουσαι εισφοραί. Όσον αφορά τον τρόπον κλπ. εξοφλήσεως οφειλών εκ τυχόν αναγνωρίσεως προϋπηρεσίας των εκ των ως άνω προσώπων δυνάμενων κατά Νόμον να ασφαλισθώσιν εις το παρ' ημών επίσης εποπτευόμενον Ταμείον Προνοίας Εργοληπτών Δημοσίων Έργων, εν προκειμένω θέλουν εφαρμοσθή τα δια τους λοιπούς ησφαλισμένους του Ταμείου τούτου ισχύοντα εν συνδυασμώ προς τας διατάξεις του Ν.Δ. 4377/1964 και ιδιαιτέρως προς τας εξ αυτών τοιαύτας περί της εισφοράς, ήτις δέον να ληφθή υπ' όψιν δια τον υπολογισμόν της οφειλής κλπ. Η παρούσα δημοσιευθήτω δια της Εφημερίδος της Κυβερνήσεως. Τα Ν.Δ. 4377/64 και 4378/64 παρατίθενται εν τόμ. 35Α σελ. 405-407. 